CELEX: 62011TN0522
Language: el
Date: 2011-09-28 00:00:00
Title: Υπόθεση T-522/11: Προσφυγή της 28ης Σεπτεμβρίου 2011 — José Luis Otero González κατά ΓΕΕΑ — Apli-Agipa (APLI-AGIPA)

14.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/16
            
         Προσφυγή της 28ης Σεπτεμβρίου 2011 — José Luis Otero González κατά ΓΕΕΑ — Apli-Agipa (APLI-AGIPA)
   (Υπόθεση T-522/11)
   2012/C 13/33
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγων: José Luis Otero González (Βαρκελώνη, Ισπανία) (εκπρόσωπος: S. Correa, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Apli-Agipa SAS (Dormans, Γαλλία)
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 13ης Ιουλίου 2011 στην υπόθεση R 1454/2010-2, στο μέτρο που δέχεται την καταχώριση σήματος για τα ακόλουθα προϊόντα: «φωτογραφίες, κόλλες για χαρτικά ή οικιακές χρήσεις, χρωστήρες (πινέλα), γραφομηχανές και είδη γραφείου (εκτός των επίπλων), παιδαγωγικό ή εκπαιδευτικό υλικό (εκτός συσκευών), πλαστικά υλικά συσκευασίας (μη περιλαμβανόμενα σε άλλες κλάσεις), τυπογραφικά στοιχεία, στερεότυπα (κλισέ)»·
            
         
               —
            
            
               να απορρίψει την υπ’ αριθ. 005676382 αίτηση καταχωρίσεως κοινοτικού σήματος «APLI-AGIPA» ως προς το σύνολο των προϊόντων που υπάγονται στην κλάση 16·
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Apli-Agipa SAS
   
      Σήμα προς καταχώριση: Το λεκτικό σήμα «APLI-AGIPA» για προϊόντα της κλάσεως 16.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Ο προσφεύγων.
   
      Αντιταχθέν σήμα ή σημείο: Το ισπανικό λεκτικό σήμα «AGIPA» και το ισπανικό εικονιστικό σήμα που περιέχει το λεκτικό στοιχείο «a-agipa», αμφότερα για προϊόντα της κλάσεως 16.
   
      Απόφαση του τμήματος ανακοπών: δέχεται την ανακοπή.
   
      Απόφαση του τμήματος προσφυγών: δέχεται εν μέρει την προσφυγή.
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009, δεδομένου ότι υφίσταται κίνδυνος συγχύσεως μεταξύ των αντιπαρατιθέμενων σημάτων.